கேள்வி: கச்சு உழுவை - விளக்கம் பற்றி நீங்கள் என்ன அறிந்துள்ளீர்கள்?
பதில்: கச்சு உழுவை மீன்கள் சுமார் நீளம் வரை வளரக்கூடியன. ஆனால் பொதுவாக இவை சுமார் நீளத்திலேயே காணப்படுகின்றன. இவற்றின் மேல் பகுதி சாம்பல் கலந்த பழுப்பு நிறத்திலும், அடிப்பகுதி வெண்மையாகவும் இருக்கும். இது தோற்றத்தில் பிளாக்சின் கிட்டார்ஃபிஷ் உழுவை ( ''ரைனோபாடோஸ் செமிகுலஸ்'' ) மீனை மிகவும் ஒத்து இருக்கிறது. பொதுவாக சிறிய மீனான இது பெரிய கண்களை உடையது. இதன் முகத்தின் நுனியானது v வடிவ ஒளி ஊடுருவும் மடல் பகுதி உள்ளது. கச்சு உழுவையை பெரும்பாலும் உண்ண விரும்புவதில்லை. இது சற்று கசப்பான மீன் ஆகும். கச்சு என்றால் தமிழில் கசப்பு என்று பொருள் ஆகும்.
கேள்வி: கச்சு உழுவை - சூழலியல் பற்றி விளக்கவும்.
பதில்: கச்சு உழுவை ஒரு ஒளியிலி மண்டல மீன் ஆகும். கடல் தரையில் மணல் அல்லது சேற்று கடற்பரப்புக்கு சற்று மேலே பயணிக்கிறது. அங்கே இது ஓடுடைய கணுக்காலி பிற முதுகெலும்பிலி, மீன்களைத் தேடுகிறது. இது ஒரு உள்பொரி முட்டை கொண்ட மீன் ஆகும். கருவில் உள்ள இளம் உயிரிக்கு முட்டையின் மஞ்சள் கரு உணவாக பயன்படுகிறது. கருவிற்கு தேவையான வாயு பரிமாற்றம் தாயின் உடல் வழங்க செய்கிறது. வயிற்றுக்குறேயே பொறிந்து இளம் உயிர்கள் வெளிவருகின்றன.
கேள்வி: கச்சு உழுவை - நிலை என்பது என்ன?
பதில்: கச்சு உழுவை மீன்கள் கடற்கரைக்கு அருகில் வாழ்கிறன. இவை ஆழமற்ற நீரில் இனப்பெருக்கம் செய்கிறன. இதனால் இவை பாதிக்கப்புக்கு ஆளாகும் நிலை ஏற்படுகிறது. மேலும் இவை பிற மீன்களை பிடிக்கும்போது, அவற்றுடன் தேவையின்றி பிடிபட்டு உயிரிழக்கின்றன. வடக்கு மத்திய தரைக்கடலில், பலெர்மோ போன்ற மீன்பிடி துறைமுகங்களில் பிளாக்சின் கிதார்ஃபிஷ் உழுவை ( ''ரைனோபாடோஸ் செமிகுலஸ்'' ) மீன்களுடன் சேர்ந்து பிடிப்பட்டன. ஆனால் அந்த இரண்டு மீன்களும் இப்போது அங்கு காணப்படவில்லை. அநேகமாக அந்த பகுதியில் இவை அழிந்துபோயிருக்கலாம். இவை பலேரிக் தீவுகள் பகுதியிலும் காணப்படாது போயுள்ளன. மேற்கு ஆப்பிரிக்காவின் கடலோரப் பகுதிகளில், இவை சர்வதேச இறால் இழுவைப் படகுகளால் கடற்பரப்பில் இழுத்துச் செல்லப்படுகின்றன. அத்துடன் உள்ளூர் நாட்டுமீனவர்களால் கில் வலை என்னும் வலையால் பிடிக்கப்படுகின்றன. இதன் இறைச்சி உப்பிடப்பட்டு ஏற்றுமதி செய்யப்படுகிறது. இதன் துடுப்புகள் ஆசியாவுக்கு விற்கப்படலாம். தெற்கு மத்திய தரைக்கடலில் இது பாதுகாப்பாக இருக்கலாம், ஏனென்றால் அங்கு மீன்பிடித்தல் குறைவாக உள்ளது. என்றாலும் அங்கும் சில நேரங்களில் சுரண்டப்படுகிறது. ஆனால் அங்கும் கூட, பெரும்பாலான மீன்கள் முதிர்ச்சியடையாதவையாக உள்ளன. மீன்களின் எதிர்காலத்துக்கும், மீன்வளம் நிலையானதாக இருக்கவும், வயது வந்த மீன்கள் முதிர்ச்சியடைந்து இனப்பெருக்கம் செய்ய அவை பிடிபடக்கூடாது. இந்த மீன்களுக்கான சிறப்பு பாதுகாப்புத் திட்டம் எதுவும் இல்லை. பன்னாட்டு இயற்கைப் பாதுகாப்புச் சங்கம் இந்த மீனினத்தை " மிக அருகிய இனம் " என்று வரையரைத்துள்ளது.